РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  27

от заседание на Комисия ”Професионална квалификация, информационни технологии и статистика” на ВСС,
проведено на 09.07.2013 г.

Днес, 09.07.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - старши експерт-юрисконсулт дирекция „Правна”.

1. ОТНОСНО: Искане от административния ръководител на Районен съд гр. Исперих за осигуряване на средства за доставка и монтаж на климатик за сървърно помещение.
Приложение: Извлечение от протокол № 27/26.06.2013 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Искането от административния ръководител на Районен съд гр. Исперих за осигуряване на средства за доставка и монтаж на климатик за сървърно помещение, е основателно.
1.2. Препраща искането от административния ръководител на Районен съд гр. Исперих на комисия „Бюджет и финанси“ на ВСС, по компетентност.

2. ОТНОСНО: Искане от председателя на Районен съд гр. Добрич за увеличаване на бюджетната сметка за 2013 г. с 1 800 лв., за закупуване на климатична система за деловодството.
Приложение: Извлечение от протокол № 27/26.06.2013 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Районен съд гр. Добрич за закупуване на климатична система за деловодството не е от компетентността на комисията.
2.2. Препраща искането от председателя на Районен съд гр. Добрич на комисия „Бюджет и финанси“ на ВСС, по компетентност.

3. ОТНОСНО:  Оферти за озвучителна и записваща система за съдебна зала, представени от председателя на Районен съд гр. Сливен.
По допълнително предоставените от председателя на РС Сливен оферти не може да се направи обективна оценка за качеството и цената на предлаганата техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Не изразява становище по отношение на качеството и цената на озвучителна система за зала на Районен съд гр. Сливен.
3.2. Връща преписката на комисия „Бюджет и финанси” с предложение за отклоняване на искането на председателя на РС Сливен.
3.1. Да се уведоми председателя на Районен съд гр. Сливен за решението на комисията и мотивите за това решение.

4. ОТНОСНО: Искане от председателя на Районен съд гр. Крумовград за закупуване на 4 броя компютърни конфигурации на стойност 4 400 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на т. 4 от дневния ред, в съответствие с взетото решение по протокол № 44 от 17.10.2012 г., т.3.

5. ОТНОСНО: Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз.
Приложение: Извлечение от протокол № 28/24.06.2013 г. от заседание на Комисията по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Отлага разглеждането на т. 5 от дневния ред за следващо заседание на комисията.
5.2. Възлага на служителите от дирекция „Информационни системи” да проучат оценката на изпълнението на Стратегията за продължаване на реформата на съдебната система в условията на пълноправно членство в Европейския съюз и при необходимост да предложат корекции

6. ОТНОСНО: Проект на Вътрешни правила за достъп до обществена информация.
Приложение: Извлечение от протокол № 28/24.06.2013 г. от заседание на Комисията по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение Проекта на Вътрешни правила за достъп до обществена информация.

7. ОТНОСНО: Актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.
Приложение: Извлечение от протокол № 28/24.06.2013 г. от заседание на Комисията по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за запознаване Актовете с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.

8. ОТНОСНО: Утвърждаване на проектно предложение „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт” по процедура за директно предоставяне на безвъзмездна финансова помощ по ОПАК, приоритетна ос III „Качествено административно обслужване и развитие на електронното управление”, подприоритет 3.3. „Подобряване на обслужването от страна на органите на съдебната власт чрез развитие на информационните технологии” на основание чл. 24, т. 11 и чл. 27, т. 5 от Правилника за организация на дейността на Висшия съдебен съвет и неговата администрация.
Приложение: Извлечение от протокол № 27/26.06.2013 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение решението на комисия „Бюджет и финанси” на ВСС.

9. ОТНОСНО: Доклад от Красимира Василева – н-к отдел „ЮОДКВСС”, дирекция „Правна”, АВСС относно провеждане на обществени поръчки по реда на ЗОП в изпълнение на дейности по европейски проекти по които ВСС е бенефициент.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение Доклада от Красимира Василева – н-к отдел „ЮОДКВСС”.

10. ОТНОСНО: Писмо от председателя на Окръжен съд гр. Благоевград относно вписването, квалификацията и възнагражденията на вещите лица.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се изпрати писмо, с отговор по запитването на председателя на Окръжен съд гр. Благоевград относно вписването, квалификацията и възнагражденията на вещите лица.

11. ОТНОСНО: Решение на комисия „Международна дейност” по протокол № 24/26.06.2013 г. във връзка с проектно предложение „електронно правосъдие – проучване и изграждане на единна комуникационна и информационна инфраструктура за директно предоставяне на безвъзмездна финансова помощ по ОПАК, приоритетна ос ІІІ, подприоритет 3.3.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение решението на комисия „Международна дейност”.

12. ОТНОСНО: Анализ на резултатите от проверките за прилагането на принципа за случайното разпределение на делата във ВАС и ВКС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Отлага разглеждането на т. 12 за следващо съвместно заседание с КПУКИВИВСС.

13. ОТНОСНО: Преглед на дисциплинарната практика на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение Прегледа на дисциплинарната практика на ВСС.

14. ОТНОСНО: Предварително становище по проекта на бюджет на съдебната власт за 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за сведение Предварителното становище по проекта на бюджет на съдебната власт за 2014 г.

15.ОТНОСНО: Искане от председателя на Районен съд гр. Брезник за закупуване на мултифункционално устройство.

С решение по протокол 25/18.06.2013 на РС Брезник е дадено разрешение за закупуване на мултифункционално устройство. Предвид предназначението на устройството – мрежов принтер за  всички магистрати и съдебни служители на втория етаж на сградата на съда, отпуснатите финансови средства са недостатъчни.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отпускането на допълнителни средства в размер на 450 лв. на Районен съд гр. Брезник, е основателно.
15.2. Препраща искането председателя на Районен съд гр. Брезник на комисия „Бюджет и финанси“ на ВСС, по компетентност.

16. ОТНОСНО: Проект на писмо относно използването на информационната система „Делфи”, собственост на Информационно обслужване АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Приема проекта на писмо относно използването на информационната система „Делфи”, собственост на Информационно обслужване АД.
16.2. Писмото да се изпрати на председателите на окръжните съдилища и на Софийски градски съд.

17. ОТНОСНО: Проект на писмо относно оборудване за достъп до Националната мрежа на държавната администрация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Приема проекта на писмо относно оборудване за достъп до Националната мрежа на държавната администрация.
17.2. Писмото да се изпрати до председателите на всички съдилища.

18. ОТНОСНО: Изготвяне на информация от всички комисии към ВСС относно изпълнението на мерките, заложени в План-графика по изпълнението на мерките, предвидени в Стратегията за превенция и борба с корупцията в съдебната система.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Възлага на служителите от дирекция „Информационни системи” да подготвят  информация относно изпълнението на мерките, заложени в План-графика по изпълнението на мерките, предвидени в Стратегията за превенция и борба с корупцията в съдебната система по отношение публикуването на съдебните актове съгласно чл.64 от ЗСВ.

19. ОТНОСНО: Изготвяне на информация от всички комисии към ВСС относно напредъка в областите от нейната компетентност, съгласно Графика, за периода от март до момента.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

19.1. Възлага на служителите от дирекция „Информационни системи”  да подготвят предложение за въвеждането на механизъм за използването на електронен регистър на жалбите и сигналите на гражданите – т.25 от графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност.

20.ОТНОСНО: Осигуряване на техника за видеоконферентни връзки за нуждите на апелативните съдилища. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

20.1. Предлага на комисия „Бюджет и финанси“ съвместно да внесат на заседание на ВСС проект на решение за закупуване, на техника за видеоконферентни връзки за нуждите на апелативните съдилища, съгласно договора от 1999 г. между ВСС и „Информационно обслужване” АД.
20.2. Възлага на дирекция „Информационни системи” в АВСС да подготви и представи спецификации за необходимата техника. 
20.3. Изпраща решението на комисия „Бюджет и финанси“ на ВСС.

21. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

21.1. Насрочва следващо заседание на комисията за 16.07.2013 г.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Старши експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................